《万年欢 答星期》
明代·曹溶

懒上燕台，续吴吟锦囊，刚贮凉雪。极目沙场，征马控弦齐发。

更送清砧一片，带晚景、乱鸦飞绝。香篝小、花梦床寒，山中贪鋉愁骨。

欢娱半生竟歇。错红楼泪洒，和美人别。欲浣萧骚，杯外总是馀物。

珍重填词丽掌，定载得、如钩轻袜。相逢再、料理浮家，隔江吹起虹月。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。